วิวาลาวิดาออร์เดธแอนด์ออลฮิสเฟรนส์

วิวาลาวิดาออร์เดธแอนด์ออลฮิสเฟรนส์ () เป็นผลงานสตูดิโออัลบั้มชุดที่ 4 ของวงดนตรีแนวออลเทอร์นาทิฟร็อกจากอังกฤษ โคลด์เพลย์ ออกจำหน่ายในเดือนมิถุนายน พ.ศ. 2551 มีซิงเกิลจากอัลบั้มนี้ 4 ได้แก่ "Violet Hill" กับ "Viva la Vida" ในเดือนพฤษภาคม พ.ศ. 2551 และ "Lovers in Japan" กับ "Lost!" ในเดือนพฤศจิกายน พ.ศ. 2551 โดยซิงเกิล "Viva la Vida" ถือเป็นเพลงแรกของวงที่ขึ้นอันดับ 1 ทั้งในสหรัฐอเมริกาและสหราชอาณาจักรColdplay topped the UK and US singles chart for the first time

อัลบั้มประสบความสำเร็จทางด้านเสียงวิจารณ์และการตลาด และยังได้รับรางวัลแกรมมี่ในปี 2009 ในสาขาอัลบั้มร็อกยอดเยี่ยม วิวาลาวิดาออร์เดธแอนด์ออลฮิสเฟรนส์ ยังเป็นอัลบั้มที่ขายดีที่สุดในปี 2008 อีกด้วยสถิติ ifpi ยอดขาย 50 อันดับแรกประจำปี ค.ศ. 2008  เรียกข้อมูลวันที่ 27 มิถุนายน พ.ศ. 2552

ภาพหน้าปกอัลบั้ม ออกแบบโดยแทปปิน กอฟตัน โดยนำมาจากภาพเขียนสีน้ำมัน "เสรีภาพนำประชาชน" (La liberté guidant le peuple) ของเออแฌน เดอลาครัว ที่กล่าวถึงการปฏิวัติเดือนกรกฎาคม ล้มล้างพระเจ้าชาร์ลส์ที่ 10 แห่งฝรั่งเศสในปี ค.ศ. 1830

 อ้างอิง 

หมวดหมู่:อัลบั้มเพลงในปี พ.ศ. 2551
หมวดหมู่:อัลบั้มเพลงของโคลด์เพลย์
หมวดหมู่:อัลบั้มเพลงของค่ายแคปิตอลเรเคิดส์
หมวดหมู่:อัลบั้มเพลงของค่ายพาร์โลโฟน